CELEX: 62016TA0240
Language: sk
Date: 2018-07-11 00:00:00
Title: Vec T-240/16: Rozsudok Všeobecného súdu z 11. júla 2018 – Klyuyev/Rada („Spoločná zahraničná a bezpečnostná politika — Reštriktívne opatrenia prijaté s ohľadom na situáciu na Ukrajine — Zmrazenie finančných prostriedkov — Zoznam osôb, subjektov a orgánov, na ktoré sa vzťahuje zmrazenie finančných prostriedkov a hospodárskych zdrojov — Ponechanie mena žalobcu na zozname — Právny základ — Zjavne nesprávne posúdenie — Právo na obhajobu — Právo na účinnú súdnu ochranu — Právo vlastniť majetok — Právo na dobrú povesť — Námietka nezákonnosti“)

27.8.2018   
            
            
               SK
            
            
               Úradný vestník Európskej únie
            
            
               C 301/26
            
         
      Rozsudok Všeobecného súdu z 11. júla 2018 – Klyuyev/Rada
      (Vec T-240/16) (1)
      
      ((„Spoločná zahraničná a bezpečnostná politika - Reštriktívne opatrenia prijaté s ohľadom na situáciu na Ukrajine - Zmrazenie finančných prostriedkov - Zoznam osôb, subjektov a orgánov, na ktoré sa vzťahuje zmrazenie finančných prostriedkov a hospodárskych zdrojov - Ponechanie mena žalobcu na zozname - Právny základ - Zjavne nesprávne posúdenie - Právo na obhajobu - Právo na účinnú súdnu ochranu - Právo vlastniť majetok - Právo na dobrú povesť - Námietka nezákonnosti“))
      (2018/C 301/33)
      Jazyk konania: angličtina
      
         Účastníci konania
      
      
         Žalobca: Andriy Klyuyev (Donetsk, Ukrajina) (v zastúpení: B. Kennelly, QC, J. Pobjoy, barrister, R. Gherson a T. Garner, solicitors)
      
         Žalovaná: Rada Európskej únie (v zastúpení: P. Mahnič Bruni a J.-P. Hix, splnomocnení zástupcovia)
      
         Predmet veci
      
      Návrh založený na článku 263 ZFEÚ na zrušenie jednak rozhodnutia Rady (SZBP) 2016/318 zo 4. marca 2016, ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (Ú. v. EÚ L 60, 2016, s. 76) a vykonávacieho nariadenia Rady (EÚ) 2016/311 zo 4. marca 2016, ktorým sa vykonáva nariadenie (EÚ) č. 208/2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (Ú. v. EÚ L 60, 2016, s. 1) a jednak rozhodnutia Rady (SZBP) 2017/381 z 3. marca 2017, ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (Ú. v EÚ L 58, 2017, s. 34), a vykonávacieho nariadenie Rady (EÚ) 2017/374 z 3. marca 2017, ktorým sa vykonáva nariadenie (EÚ) č. 208/2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (Ú. v. EÚ L 58, 2017, s. 1) v rozsahu, v akom bolo meno žalobcu ponechané na zozname osôb, subjektov a orgánov, na ktoré sa vzťahujú tieto reštriktívne opatrenia
      
         Výrok rozsudku
      
      
                  1.
               
               
                  Rozhodnutie Rady (SZBP) 2017/381 z 3. marca 2017, ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine a vykonávacie nariadenie Rady (EÚ) 2017/374 z 3. marca 2017, ktorým sa vykonáva nariadenie (EÚ) č. 208/2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine sa zrušujú v rozsahu, v akom bolo meno Andriya Klyuyeva ponechané na zozname osôb, subjektov a orgánov, na ktoré sa vzťahujú tieto reštriktívne opatrenia.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  Andriy Klyuyev znáša svoje vlastné trovy konania a je povinný nahradiť trovy konania, ktoré vynaložila rada Európskej únie v súvislosti s návrhom na zrušenie uplatneným v žalobe.
               
            
                  4.
               
               
                  Rada znáša svoje vlastné trovy konania a je povinná nahradiť trovy konania, ktoré vynaložil Andriy Klyuyev v súvislosti s návrhom na čiastočné zrušenie rozhodnutia 2017/381 a vykonávacieho nariadenia 2017/374 uplatneným v návrhu na úpravu žaloby.
               
            
         (1)  Ú. v. EÚ C 270, 25.7.2016.